Visoko, 14.08.2024. godine

**Javni poziv za iskazivanje interesa za učešće u projektu „Žene iz ruralnih sredina: Put ka (samo)zapošljavanju“ u Visokom**

U okviru projekta **„Žene iz ruralnih sredina: Put ka (samo)zapošljavanju“** koji implementira **Lokalno partnerstvo za zapošljavanje Visoko** objavljujese Javni poziv za iskazivanje interesa za učešće u projektu za nezaposlene žene sa područja grada Visoko. Pravo učešća imaju sve **nezaposlene žene iz ruralnih područja koja su udaljena najmanje 5 km od centra grada Visoko**, a koje imaju želju da se aktiviraju pri traženju posla ili žele pokrenuti vlastiti posao u svome gradu.

Javni poziv je otvoren do **20.09.2024. godine**, a sve zainteresovane žene se mogu prijaviti na sljedeće načine:

* **Popunjavanjem online obrasca** za prijavu sa [linka](https://docs.google.com/forms/d/e/1FAIpQLSesy8Sez4hRxOl4sqKn8BhV20zfqRdiG_g8MH6okStXUXZ1wQ/viewform).
* **Lično, na promotivnim info-sesijama** koje će biti najavljene u ovom mjesecu.
* **Lično, na promotivnom boksu** Lokalnog partnerstva za zapošljavanje Visoko na sajmu „Jesen u Visokom“ 9, 10. i 11. septembra u KSC „Mladost“.

Kroz projekat učesnicama nudimo:

* **Savjetovanje i motivacionu podršku:** Nisi sigurna gdje početi? Naš tim će ti pomoći da **otkriješ svoje vještine i pronađeš pravi put**. Bićemo uz tebe na svakom tvom koraku do zaposlenja.
* **Obuke za zanimanja.** Stekni vještine za atraktivna zanimanja: **šivačica/ konfekcionarka, izrađivačica kožne galanterije, kuharica/konobarica/poslastičarka i recepcionerka/sobarica**, s kojima možeš **odmah započeti rad u najbližim lokalnim kompanijama.**
* **Podrška za pokretanje biznisa:** Imaš poslovnu ideju? Kroz obuku i mentorstvo, bićeš osposobljena da tu ideju realizuješ i postaneš uspješna poduzetnica, uz **finansijsku podršku** u početnoj fazi poslovanja.

Za dodatne informacije o ovom javnom pozivu, možete nas kontaktirati putem e-maila**prijavevisoko@cefebih.org** ili na broj **065 865 444 (u terminu od 11:00 do 14:00 sati svaki radni ran)**.

*Projekat* ***“Žene iz ruralnih sredina: Put ka (samo)zapošljavanju”*** *se implementira u okviru projekta* ***“EUzaZapošljavanje”****, koji finansiraju* ***Evropska unija*** *i* ***Švedska****, a implementira* ***Međunarodna organizacija rada (MOR)****. Projekat ima za cilj da aktivira, obuči i zaposli žene iz ruralnih sredina na području grada Visoko kroz uspostavljeni integrativni model podrške.*

*Ove aktivnosti se realizuju u okviru projekta EUzaZapošljavanje koji finansiraju Evropska unija sa 4 miliona eura i Švedska sa 1 milion eura, a realizuje Međunarodna organizacija rada u BiH. EuzaZapošljavanje ima za cilj poboljšanje socio-ekonomske situacije i uslova života u Bosni i Hercegovini i usmjerne je na povećanje mogućnosti zapošljavanja mladih, žena iz ruralnih područja, osoba s invaliditetom, Roma i dugoročno nezaposlenih osoba, kombinovanjem programa bespovratnih sredstava i tehničke pomoći.*

*Za više informacija o projektu EuzaZapošljavanje, posjetite www.eu4employment i kanale na društvenim mrežama (Instagram, Facebook i YouTube).*